Malema: ‘ANC beskerm wit voorreg’Julius Malema (Foto: SAPA stringer) “As hulle enigiemand soek om die skuld op te pak, moet hulle die regering blameer,” het Malema buite die huis van ŉ inwoner gesê. Hy het aan ŉ skare mense gesê die onlangse vlaag xenofobiese aanvalle lei daartoe dat hy skaam voel om ŉ Suid-Afrikaner te wees. “Ons is almal Afrikane. Afrika ons is een. Ons moet skaam kry. Die ANC beskerm wit voorreg.” Malema het gesê werklose mense wat buitelanders die skuld gee vir werkloosheid moet eerder die ANC vir hulp gaan vra. “Dit [die ANC] beskerm wit voorreg en los jou in armoede.” Twee groepe EFF-lede het ŉ optog in die strate van Alexandra gehou voor Malema se aankoms. “Ons vyande is Pick n Pay, De Beers, nie die swart man nie,” het een van die optoggangers oor ŉ mikrofoon geskree. News24